Anexa 5E

**MEMORIU DE PREZENTARE**

**I. Denumirea proiectului**:SPRIJIN PENTRU PRIMA ÎMPĂDURIRE ȘI CREAREA DE SUPRAFEȚE ÎMPĂDURITE PECICA, JUDEȚUL ARAD

**II.Titular**: KECSKES ȘTEFAN cu domiciliul în localitatea Pecica, str.401, nr.123, CNP 1510502020061. Telefonul mobil 0753296335.Adresă de mail: nu are.

**III.** **Descrierea caracteristicilor fizice ale întregului proiect:**

Proiectul își propune accesarea de fonduri europene în cadrul Măsurii 8 – Investiții în dezvoltarea zonelor împădurite și îmbunătățirea viabilității pădurilor, Submăsura 8.1 – Împăduriri și crearea de suprafețe împădurite, din Programul Național de Dezvoltare Rurală 2014 -2020.

Suprafața propusă pentru a fi împădurită, care face obiectul prezentului proiect este situată pe raza județului Arad, în partea de vest a acestuia, pe raza teritorial administrativă a orașului Pecica, într-o zonă de câmpie.

Suprafața totală a terenului agricol care face obiectul studiului este de 3,24 ha, fiind amplasat în extravilanul localității Pecica, județul Arad, identificat prin parcela cu numărul cadastral 303198, tarlaua 47, parcela A 285/25/3. Accesul la terenul propus pentru împădurire se face pe drumul județean 709J Pecica – Peregu Mic, după trecerea peste autostrada A1, la 650 metri pe partea stângă se intră 350 metri pe un drum de pământ prin terenul proprietarului Kecskes Ștefan. Accesul la terenul propus pentru împădurire este bun fiind foarte aproape de drumul județean 709J, existând posibilitatea de acces cu orice autovehicul. Accesul pe ultimii 350 de metri este limitat pe timp ploios.

Suprafața de 3,24 ha, în funcție de modul de amplasare al terenului propus pentru împădurire (amplasamentul parcelei APIA cu nr.1) și de condițiile staționale a fost stabilită o singură unitate amenajistică u.a.1 cu aceeași suprafață de 3,24 hectare.

Terenul propus pentru împădurire este la momentul actual teren decopertat de stratul de sol fertil, care a fost folosit ca depozit de materiale pentru construcția autostrăzii A1 și nepredat la starea lui de teren agricol de către constructorul autostrăzii. Întrucât nu mai poate fi folosit ca teren agricol, proprietarul a hotărât ca acest teren să fie împădurit.

Lucrările vor începe în luna martie a anului 2021. Starea de masiv va fi realizată în primii 5 ani, perioadă când se vor executa lucrări de întreținere a plantației. După închiderea stării de masiv care va fi în anul 5, respectiv în anii 7 și 10, urmează a se executa lucrări de îngrijire a arboretului realizat.

Prezentul proiect are o finalitate socială prin faptul că se creează suprafețe împădurite, prin asigurarea materialului lemnos în beneficiul proprietarului, a produselor nelemnoase specifice pădurii și în special baza meliferă pentru familiile de albine din proprietatea beneficiarului de proiect, cât și prin ameliorarea condițiilor de mediu din zonă și prin crearea de locuri de muncă pe perioada de derulare a investiției. Efectele ecoprotective ale lucrărilor propuse prin proiect se vor resimți după o perioadă de 5-6 ani de la instalarea plantației și în special după închiderea stării de masiv. Ele se vor manifesta pe toată perioada de existență a arboretului ce se va crea.

Efectele economice, în general încep să apară ceva mai târziu decât cele ecoprotective, acestea se vor vedea în prima fază că se valorifică un teren agricol degradat, compromis pentru agricultură, dar posibil de valorificat prin instalarea pădurii, iar în faza următoare efectele economice sunt legate de dezvoltarea arboretelor prin acumularea de biomasă, exprimată prin creșterea medie anuală în mc pe ha. Cuantumul acestor beneficii crește pe măsură ce arboretul nou creat înaintează în vârstă.

Valoarea proiectului este de **37146,20 euro,** sumă care se va obține pe etape în funcție de execuția lucrărilor în teren. Durata finanțării acestei sume este de 12 ani, respectiv până la închiderea stării de masiv a plantației.

**IV** Nu sunt necesare lucrări de demolare întrucât este vorba de crearea unei plantații silvice pe un teren descoperit.

**V. Descrierea amplasării proiectului:**

Proiectul nu afectează patrimoniul cultural potrivit Listei monumentelor istorice, actualizată, aprobată prin Ordinul ministrului culturii şi cultelor nr. 2.314/2004, cu modificările ulterioare, şi Repertoriului arheologic naţional prevăzut de Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare.

Lista și schița punctelor de contur cu coordonatele STEREO 70 a suprafeței propuse pentru împădurire sunt prezentate în fig. nr. 1.

 Fig. nr. 1 Schița parcelei 1 cu coordonatele STEREO 70

**VI. Descrierea tuturor efectelor semnificative posibile asupra mediului ale proiectului, în limita informaţiilor disponibile:**

Lucrările de împăduriri și crearea de suprafețe împădurite au un pronunțat caracter de protecție a mediului în sensul stopării proceselor de degradare a solului începute odată cu exploatarea agricolă intensivă, iar în cazul nostru efectul antropic a mers până la decopertarea masivă a solului prin depozitarea materialelor pentru construirea autostrăzii A1, tronsonul Arad – Nădlac. Alte beneficii ar fi ameliorarea regimului scurgerilor de suprafață ca efect al capacității ecoprotective a vegetației forestiere, determinarea unor efecte pozitive asupra creșterii producției vegetale (acumularea de biomasă lemnoasă), îmbunătățirea aspectului peisagistic, din care rezultă și efecte economice.

Prin creșterea suprafeței împădurite se crează condiții optime pentru creșterea efectivelor și diversificarea speciilor de vânat caracteristice zonei.

Plantațiile forestiere au un impact pozitiv prin atingerea următoarelor obiective de protecție a mediului de interes general, cum ar fi:

1. îmbunătățirea calității aerului;
2. refacerea și îmbunătățirea calității solului;
3. refacerea echilibrului hidrologic;
4. asigurarea permanenței și stabilității biodiversității;
5. combaterea schimbărilor climatice prin diminuarea efectelor secetei și limitarea eroziunii și a deșertificării;
6. protecția solului și ameliorarea progresivă a capacității de producție a acestuia sub efectul direct al culturilor forestiere;
7. asigurarea standardelor de sănătate a populației și protecția colectivităților umane împotriva factorilor dăunători, naturali și antropici.

Existența unui trup de pădure mai mare ar oferi oaze de refugiu speciilor din fauna locală și de pasaj și de asemenea ar asigura condițiile renaturalizării zonei cu impact în refacerea faunei și florei specifice.

Introducerea de specii lemnoase duce la creșterea capacității de stocare a carbonului cu efect microclimatic ameliorativ.Existența spațiilor împădurite asigură bariere împotriva efectelor curenților de aer orizontali și asigură condițiile unui microclimat cu amplitudini termice mai mici. De asemenea suprafețele împădurite au rolul de a crea puncte de schimbare a temperaturii curenților atmosferici fapt ce conduce la sporirea precipitațiilor.

Din punct de vedere al impactului asupra mediului, există elemente care să producă doar efecte pozitive la închiderea stării de masiv a viitoarei păduri, bilanțul de mediu fiind astfel unul pozitiv.

Efectele ecoprotective ale lucrărilor propuse prin proiect se vor resimți după o perioadă de 5-6 ani de la instalarea plantației și în special după închiderea stării de masiv. Ele se vor manifesta pe toată perioada de existență a arboretului ce se va crea pe acest teren.

**VIII. Prevederi pentru monitorizarea mediului**

Întrucât pădurea nou creată va avea efecte pozitive asupra mediului, prin consumul de bioxid de carbon din atmosferă și eliminarea de oxigen, nu sunt necesare dotări și măsuri pentru controlul emisiilor de poluanți .

Implementarea proiectului nu va influiența negativ calitatea aierului de zonă.

**IX. Legătura cu alte acte normative şi/sau planuri/programe/strategii/documente de planificare:** Proiectul nu are legături cu acte normative și/sau planuri/programe/strategii/documente de planificare.

**X. Lucrări necesare organizării de şantier:** Nu sunt necesare lucrări de organizare de șantier.

**XI. Lucrări de refacere a amplasamentului la finalizarea investiţiei:** nu este cazul.

**XII.Anexe - piese desenate:**

|  |  |
| --- | --- |
| 1 | Plan de amplasare în zonă cu identificarea parcelară APIA(1:5000) |
| 2 | Planșa unității staționale și a unității amenajistice constituite (1:2000) |
| 3 | Planșa formulelor de împădurire(1:5000) |
| 4 | Planșa schemei de plantare (1:1000) |

Întocmit

Dr. ing. Toader Emil Vasile